 Muuse Biixi Cabdi, ayaa isaguna soo dhaweeyey xoogga cusub ee dhallinyarada Baraarug kusoo kodhinayaan KULMIYE, waxana uu baaq ku aaddan waqtiga ololaha u diray guud ahaanba taageerayaasha KULMIYE, isaga oo ugu baaqay inay ammaanka iyo wada-jirka umadda muhiimad gaar ah siiyaan, waxana isaga oo arrimahaas ka hadlaya uu yidhi, Haddii aynu xisbiga KULMIYE nahay doorashadii kaabigay ina soo saartay oo ololihii baa la gelayaa, dadka qaarkiina ololaha waxa ay u haystaan in la is caayo oo la isku buuqo, laakiin KULMIYE ahaan waxaasi way inaga reeban yihiin, codbixintana marka hore waxa aynu ku gelaynaa nabad, mar labaadka waxa aynu ku gelaynaa nabad, qiimaha ay nabaddu leedahayna ninkii xumaanta iyo dagaalka arkay baa leh, dhallinyarada yaryarina maanta ma garanayaan qiimaha ay nabaddu leedahay iyo culayska iyo dhibaatada dagaalka iyo khilaafku leeyahay, inagana maanta gobolka aynu ku noolahay ee hareeraheena ah dab baa ka kacaya, dhammaanba cod-bixiyayaasha KULMIYE waxan ku dardaarayaa inay nabadda kow ka dhigtaan. 